ddrg/super_eurlex huggingface dataset:
Kommissionens forordning (EF) nr. 1434/2002

af 6. august 2002

om faste importværdier med henblik på fastsættelsen af indgangsprisen for visse frugter og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 3223/94 af 21. december 1994 om gennemførelsesbestemmelser til importordningen for frugt og grøntsager(1), senest ændret ved forordning (EF) nr. 1498/98(2), særlig artikel 4, stk. 1, og

ud fra følgende betragtninger:

(1) I forordning (EF) nr. 3223/94 fastsættes som følge af gennemførelsen af resultaterne af de multilaterale handelsforhandlinger under Uruguay-runden kriterierne for Kommissionens fastsættelse af de faste værdier ved import fra tredjelande for de produkter og perioder, der er anført i nævnte forordnings bilag.

(2) Ved anvendelse af ovennævnte kriterier skal de faste importværdier fastsættes på de niveauer, der findes i bilaget til nærværende forordning -

UDSTEDT FØLGENDE FORORDNING:

Artikel 1

De faste importværdier, der er omhandlet i artikel 4 i forordning (EF) nr. 3223/94, fastsættes som anført i tabellen i bilaget.

Artikel 2

Denne forordning træder i kraft den 7. august 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 6. august 2002.

På Kommissionens vegne

J. M. Silva Rodríguez

Generaldirektør for landbrug

(1) EFT L 337 af 24.12.1994, s. 66.

(2) EFT L 198 af 15.7.1998, s. 4.

BILAG

til Kommissionens forordning af 6. august 2002 om faste importværdier med henblik på fastsættelsen af indgangsprisen for visse frugter og grøntsager

>TABELPOSITION>
Kommissionens forordning (EF) nr. 1436/2002

af 6. august 2002

om fastsættelse for produktionsåret 2002/03 af den minimumspris, der skal betales producenterne for tørrede uforarbejdede figner, samt produktionsstøtten for tørrede figner

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager(1), senest ændret ved Kommissionens forordning (EF) nr. 453/2002(2), særlig artikel 6b, stk. 3, og artikel 6c, stk. 7, og

ud fra følgende betragtninger:

(1) Datoerne for produktionsårene er fastsat i artikel 2 i Kommissionens forordning (EF) nr. 449/2001 af 2. marts 2001 om gennemførelsesbestemmelser til forordning (EF) nr. 2201/96 for så vidt angår produktionsstøtteordningen for forarbejdede frugter og grøntsager(3), ændret ved forordning (EF) nr. 1343/2001(4).

(2) Kriterierne for fastsættelse af minimumsprisen og produktionsstøtten er fastsat i artikel 6b og 6c i forordning (EF) nr. 2201/96, og de produkter, for hvilke der fastsættes minimumspris og støtte, er angivet i artikel 1 og 2 i Kommissionens forordning (EF) nr. 1573/1999 af 19. juli 1999 om gennemførelsesbestemmelser til Rådets forordning (EF) nr. 2201/96 for så vidt angår krav til tørrede figner, der er omfattet af produktionsstøtteordningen(5). Minimumsprisen og produktionsstøtten for produktionsåret 2002/03 bør derfor fastsættes.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Forarbejdede Frugter og Grøntsager -

UDSTEDT FØLGENDE FORORDNING:

Artikel 1

For produktionsåret 2002/03 er:

a) den minimumspris, der er omhandlet i artikel 6b i forordning (EF) nr. 2201/96, 878,86 EUR pr. ton netto ab producent for uforarbejdede tørrede figner

b) den produktionsstøtte, der er omhandlet i artikel 6c i nævnte forordning, 286,30 EUR pr. ton netto for tørrede figner.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 6. august 2002.

På Kommissionens vegne

Franz Fischler

Medlem af Kommissionen

(1) EFT L 297 af 21.11.1996, s. 29.

(2) EFT L 72 af 14.3.2002, s. 9.

(3) EFT L 64 af 6.3.2001, s. 16.

(4) EFT L 181 af 4.7.2001, s. 16.

(5) EFT L 187 af 20.7.1999, s. 27.
Kommissionens forordning (EF) nr. 1437/2002

af 6. august 2002

om fastsættelse af midlertidige bestemmelser vedrørende meddelelsen om licensansøgninger, som er omhandlet i forordning (EF) nr. 1961/2001 om gennemførelsesbestemmelser til Rådets forordning (EF) nr. 2200/96 for så vidt angår eksportrestitutioner for frugt og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 1961/2001 af 8. oktober 2001 om gennemførelsesbestemmelser til Rådets forordning (EF) nr. 2200/96 for så vidt angår eksportrestitutioner for frugt og grøntsager(1), senest ændret ved forordning (EF) nr. 1176/2002(2), særlig artikel 7, stk. 3, litra b), og

ud fra følgende betragtninger:

(1) Forordning (EF) nr. 1961/2001 fastsætter gennemførelsesbestemmelser for eksportrestitutioner for frugt og grøntsager. Artikel 7, stk. 3, litra b), i denne forordning fastsætter, at hvis en torsdag falder på en fridag for Kommissionen, kan den midlertidigt ændre meddelelsesdagen for licensansøgningerne.

(2) Torsdag den 15. august 2002 er en fridag for Kommissionen. Meddelelsesdagen for licensansøgninger, der indgives mandag den 12. og tirsdag den 13. august 2002, bør derfor ændres til onsdag den 14. august 2002, og meddelelsesdagen for licensansøgninger, der indgives onsdag den 14. august 2002, bør ændres til mandag den 19. august 2002 -

UDSTEDT FØLGENDE FORORDNING:

Artikel 1

De meddelelsesfrister, der efter artikel 7, stk. 3, litra b), i forordning (EF) nr. 1961/2001 er fastsat til torsdag den 15. august og mandag den 19. august 2002, ændres midlertidigt således:

1) Meddelelsen om licensansøgninger, der indgives mandag den 12. og tirsdag den 13. august 2002, gives senest kl. 12 (belgisk tid) onsdag den 14. august 2002 i stedet for torsdag den 15. august 2002.

2) Meddelelsen om licensansøgninger, der indgives fra onsdag den 14. til søndag den 18. august 2002, gives senest kl. 12 (belgisk tid) mandag den 19. august 2002.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 6. august 2002.

På Kommissionens vegne

Franz Fischler

Medlem af Kommissionen

(1) EFT L 268 af 9.10.2001, s. 8.

(2) EFT L 170 af 29.6.2002, s. 69.
Kommissionens forordning (EF) nr. 1435/2002

af 6. august 2002

om oplagringsorganernes opkøbspris for uforarbejdede tørrede druer og figner for produktionsåret 2002/03

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager(1), senest ændret ved Kommissionens forordning (EF) nr. 453/2002(2), særlig artikel 9, stk. 8, og

ud fra følgende betragtninger:

(1) Kriterierne for fastsættelsen af oplagringsorganernes opkøbspris for uforarbejdede tørrede figner og druer er fastsat i artikel 9, stk. 2, i forordning (EF) nr. 2201/96, og betingelserne for oplagringsorganernes opkøb og forvaltning af produkterne er fastsat ved Kommissionens forordning (EF) nr. 1622/1999 af 23. juli 1999 om gennemførelsesbestemmelser for Rådets forordning (EF) nr. 2201/96 med hensyn til hvilken oplagringsordning, der anvendes for uforarbejdede tørrede druer og figner(3). Opkøbspriserne for produktionsåret 2002/03 bør derfor fastsættes for tørrede druer på grundlag af udviklingen i verdensmarkedspriserne og for tørrede figner på grundlag af den minimumspris, der er fastsat ved Kommissionens forordning (EF) nr. 1436/2002 af 6. august 2002 om fastsættelse af den minimumspris, der skal betales til producenterne for uforarbejdede tørrede figner samt produktionsstøttebeløbet for produktionsåret 2002/03(4).

(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Forarbejdede Frugter og Grøntsager -

UDSTEDT FØLGENDE FORORDNING:

Artikel 1

For produktionsåret 2002/03 er opkøbsprisen, som omhandlet i artikel 9, stk. 2, i forordning (EF) nr. 2201/96, på:

- 423,37 EUR pr. ton netto for uforarbejdede tørrede druer

- 542,70 EUR pr. ton netto for uforarbejdede tørrede figner.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 6. august 2002.

På Kommissionens vegne

Franz Fischler

Medlem af Kommissionen

(1) EFT L 297 af 21.11.1996, s. 29.

(2) EFT L 72 af 14.3.2002, s. 9.

(3) EFT L 192 af 24.7.1999, s. 33.

(4) Se side 4 i denne Tidende.
Kommissionens forordning (EF) nr. 1438/2002

af 6. august 2002

om fastsættelse af verdensmarkedsprisen for ikke-egreneret bomuld

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til protokol 4 om bomuld knyttet til akten vedrørende Grækenlands tiltrædelse, senest ændret ved Rådets forordning (EF) nr. 1050/2001(1),

under henvisning til Rådets forordning (EF) nr. 1051/2001 af 22. maj 2001 om støtte til bomuldsproduktioner(2), særlig artikel 4, og

ud fra følgende betragtninger:

(1) Ifølge artikel 4 i forordning (EF) nr. 1051/2001 fastsættes der regelmæssigt en verdensmarkedspris for ikke-egreneret bomuld på grundlag af den konstaterede verdensmarkedspris for egreneret bomuld under hensyntagen til det historiske forhold mellem den fastlagte verdensmarkedspris for egreneret bomuld og den beregnede pris for ikke-egreneret bomuld. Dette historiske forhold er fastlagt i artikel 2, stk. 2, i Kommissionens forordning (EF) nr. 1591/2001 af 2. august 2001 om gennemførelsesbestemmelser for støtteordningen for bomuld(3). Hvis verdensmarkedsprisen ikke kan fastsættes således, beregnes den på grundlag af den seneste fastsatte pris.

(2) I henhold til artikel 5 i forordning (EF) nr. 1051/2001 fastsættes verdensmarkedsprisen for ikke-egreneret bomuld for et produkt med visse egenskaber under hensyntagen til de højeste af de udbud og noteringer på verdensmarkedet, der anses for at være repræsentative for markedets faktiske tendens. Ved denne fastsættelse tages der hensyn til et gennemsnit af udbuddene og noteringerne konstateret på en eller flere repræsentative europæiske børser for et produkt leveret cif en havn i Fællesskabet fra de forskellige leverandørlande, der anses for at være mest repræsentative for den internationale handel. Der er dog fastsat justeringer af disse kriterier ved fastsættelsen af verdensmarkedsprisen for egreneret bomuld af hensyn til forskelle, der er begrundet i det leverede produkts kvalitet eller udbuddenes og noteringernes art. Disse justeringer er fastsat i artikel 3, stk. 2, i forordning (EF) nr. 1591/2001.

(3) Anvendelsen af ovennævnte kriterier fører til fastsættelsen af verdensmarkedsprisen for ikke-egreneret bomuld på nedennævnte niveau -

UDSTEDT FØLGENDE FORORDNING:

Artikel 1

Verdensmarkedsprisen for ikke-egreneret bomuld som omhandlet i artikel 4 i forordning (EF) nr. 1051/2001 fastsættes til 22,648 EUR/100 kg.

Artikel 2

Denne forordning træder i kraft den 7. august 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 6. august 2002.

På Kommissionens vegne

J. M. Silva Rodríguez

Generaldirektør for landbrug

(1) EFT L 148 af 1.6.2001, s. 1.

(2) EFT L 148 af 1.6.2001, s. 3.

(3) EFT L 210 af 3.8.2001, s. 10.
Kommissionens forordning (EF) nr. 1433/2002

af 5. august 2002

om fastsættelse af Fællesskabets produktions- og importpriser for nelliker og roser ved anvendelse af importordningen for visse af blomsterdyrkningens produkter med oprindelse i Cypern, Israel, Jordan og Marokko samt på Vestbredden og i Gazastriben

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 4088/87 af 21. december 1987 om betingelserne for anvendelse af præferencetold ved indførsel af visse af blomsterdyrkningens produkter med oprindelse i Cypern, Israel, Jordan og Marokko samt på Vestbredden og i Gazastriben(1), senest ændret ved forordning (EF) nr. 1300/97(2), særlig artikel 5, stk. 2, litra a), og

ud fra følgende betragtning:

Efter artikel 2, stk. 2, og artikel 3 i forordning (EØF) nr. 4088/87 fastsættes Fællesskabets produktions- og importpriser hver anden uge for enkelt- (standard) og mangeblomstrede (spray) nelliker og stor- og småblomstrede roser, og de anvendes i perioder på to uger. Efter artikel 1b i Kommissionens forordning (EØF) nr. 700/88 af 17. marts 1988 om visse gennemførelsesbestemmelser for ordningen for indførsel til Fællesskabet af visse af blomsterdyrkningens produkter med oprindelse i Cypern, Israel, Jordan og Marokko samt på Vestbredden og i Gazastriben(3), senest ændret ved forordning (EF) nr. 2062/97(4), fastsættes disse priser for perioder af to uger på grundlag af vejede oplysninger, som medlemsstaterne meddeler. Det er vigtigt, at disse straks fastsættes, så at den told, der skal anvendes, kan beregnes. Denne forordning bør derfor straks træde i kraft -

UDSTEDT FØLGENDE FORORDNING:

Artikel 1

Fællesskabets produktions- og importpriser for enkelt- (standard) og mangeblomstrede (spray) nelliker og stor- og småblomstrede roser, jf. artikel 1b i forordning (EØF) nr. 700/88, fastsættes for en periode på to uger som angivet i bilaget.

Artikel 2

Denne forordning træder i kraft den 6. august 2002.

Den anvendes fra den 7. til den 20. august 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. august 2002.

På Kommissionens vegne

J. M. Silva Rodríguez

Generaldirektør for landbrug

(1) EFT L 382 af 31.12.1987, s. 22.

(2) EFT L 177 af 5.7.1997, s. 1.

(3) EFT L 72 af 18.3.1988, s. 16.

(4) EFT L 289 af 22.10.1997, s. 1.

BILAG

til Kommissionens forordning af 5. august 2002 om fastsættelse af Fællesskabets produktions- og importpriser for nelliker og roser ved anvendelse af importordningen for visse af blomsterdyrkningens produkter med oprindelse i Cypern, Israel, Jordan og Marokko samt på Vestbredden og i Gazastriben

Periode: 7. til 20. august 2002

>TABELPOSITION>

>TABELPOSITION>
Kommissionens forordning (EF) nr. 1432/2002

af 5. august 2002

om faste importværdier med henblik på fastsættelsen af indgangsprisen for visse frugter og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 3223/94 af 21. december 1994 om gennemførelsesbestemmelser til importordningen for frugt og grøntsager(1), senest ændret ved forordning (EF) nr. 1498/98(2), særlig artikel 4, stk. 1, og

ud fra følgende betragtninger:

(1) I forordning (EF) nr. 3223/94 fastsættes som følge af gennemførelsen af resultaterne af de multilaterale handelsforhandlinger under Uruguay-runden kriterierne for Kommissionens fastsættelse af de faste værdier ved import fra tredjelande for de produkter og perioder, der er anført i nævnte forordnings bilag.

(2) Ved anvendelse af ovennævnte kriterier skal de faste importværdier fastsættes på de niveauer, der findes i bilaget til nærværende forordning -

UDSTEDT FØLGENDE FORORDNING:

Artikel 1

De faste importværdier, der er omhandlet i artikel 4 i forordning (EF) nr. 3223/94, fastsættes som anført i tabellen i bilaget.

Artikel 2

Denne forordning træder i kraft den 6. august 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. august 2002.

På Kommissionens vegne

J. M. Silva Rodríguez

Generaldirektør for landbrug

(1) EFT L 337 af 24.12.1994, s. 66.

(2) EFT L 198 af 15.7.1998, s. 4.

BILAG

til Kommissionens forordning af 5. august 2002 om faste importværdier med henblik på fastsættelsen af indgangsprisen for visse frugter og grøntsager

>TABELPOSITION>
Kommissionens forordning (EF) nr. 1428/2002

af 2. august 2002

om fravigelse af forordning (EF) nr. 609/2001 for så vidt angår gennemførelsen af visse bestemmelser for 2002

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved forordning (EF) nr. 545/2002(2), særlig artikel 48, og

ud fra følgende betragtninger:

(1) I Kommissionens forordning (EF) nr. 609/2001(3) er der fastsat gennemførelsesbestemmelser til Rådets forordning (EF) nr. 2200/96 for så vidt angår driftsprogrammer, driftsfonde og finansiel EF-støtte.

(2) I artikel 11, stk. 4, i forordning (EF) nr. 609/2001 er den 31. august sat som fristen for udbetaling af den finansielle støtte til producentorganisationerne. I bilag II er datoerne for medlemsstaternes fremsendelse af oplysninger til Kommissionen hvert år sat til den 1. juni og 1. oktober.

(3) Da disse bestemmelser endnu medfører særlige administrative byrder i år for medlemsstaterne i forhold til bestemmelserne i Kommissionens forordning (EF) nr. 411/97(4), der tidligere var i kraft, som følge af den undtagelse for driftsfondene i 2000, der blev indført ved Kommissionens forordning (EF) nr. 1120/2001(5) om dette emne, for at medlemsstaterne kan behandle producentorganisationernes ansøgninger om finansiel støtte, bør der igen fastsættes en ny frist til den 15. oktober 2002 for udbetaling af finansiel støtte efter artikel 11, stk. 4, i forordning (EF) nr. 609/2001 vedrørende driftsfonde i 2001.

(4) Der bør derfor fastsættes en ny frist til den 31. oktober 2002 for de oplysninger, som medlemsstaterne skal fremsende til Kommissionen om 2001 i henhold til bilag II til forordning (EF) nr. 609/2001.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -

UDSTEDT FØLGENDE FORORDNING:

Artikel 1

Medlemsstaterne kan udskyde udbetaling af finansiel støtte til producentorganisationer i medfør af artikel 11, stk. 4, i forordning (EF) nr. 609/2001 vedrørende driftsfonde i 2001 til senest den 15. oktober 2002.

Artikel 2

Medlemsstaterne sender Kommissionen de i bilag II til forordning (EF) nr. 609/2001 omhandlede oplysninger om 2001 senest den 31. oktober 2002.

Artikel 3

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. august 2002.

På Kommissionens vegne

Franz Fischler

Medlem af Kommissionen

(1) EFT L 297 af 21.11.1996, s. 1.

(2) EFT L 84 af 28.3.2002, s. 1.

(3) EFT L 90 af 30.3.2001, s. 4.

(4) EFT L 62 af 4.3.1997, s. 9.

(5) EFT L 153 af 8.6.2001, s. 10.
Kommissionens forordning (EF) nr. 1431/2002

af 2. august 2002

om ændring af fastsættelse af eksportrestitutionerne inden for oksekødssektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), senest ændret ved Kommissionens forordning (EF) nr. 2345/2001(2), særlig artikel 33, stk. 12, og

ud fra følgende betragtninger:

(1) Eksportrestitutionerne for oksekød er fastsat ved Kommissionens forordning (EF) nr. 934/2002(3).

(2) De forhandlinger om vedtagelse af ydeligere indrømmelser, der føres inden for rammerne af Europaaftalerne mellem Det Europæiske Fællesskab og de associerede central- og østeuropæiske lande, tager navnlig sigte på at liberalisere handelen med produkter henhørende under den fælles markedsordning for oksekød. Ungarn bør udgå som destination, der udløser en restitution.

(3) Eksportrestitutionerne bør ændres i overensstemmelse hermed -

UDSTEDT FØLGENDE FORORDNING:

Artikel 1

I forordning (EF) nr. 934/2002 foretages følgende ændringer:

1) Artikel 4 affattes således: "Artikel 4

Den manglende fastsættelse af en eksportrestitution for Estland, Litauen, Letland og Ungarn betragtes ikke som en differentieret restitution."

2) Bestemmelsessted B00 og B03 affattes således: "B00: alle bestemmelsessteder (tredjelande, andre territorier, proviantering og bestemmelsessteder, der sidestilles med udførsel fra Fællesskabet), undtagen Estland, Litauen, Letland og Ungarn.

B03: Ceuta, Melilla, Island, Norge, Færøerne, Andorra, Gibraltar, Vatikanstaten, Polen, Tjekkiet, Slovakiet, Rumænien, Bulgarien, Albanien, Slovenien, Kroatien, Bosnien-Hercegovina, Jugoslavien, Makedonien, kommunerne Livigno og Campione d'Italia, Helgoland, Grønland, Cypern, proviantering og bunkring (bestemmelsessteder som omhandlet i artikel 36 og 45 og eventuelt i artikel 44 i Kommissionens ændrede forordning (EF) nr. 800/1999 (EFT L 102 af 17.4.1999, s. 11))."

Artikel 2

Denne forordning træder i kraft den 6. august 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. august 2002.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 21.

(2) EFT L 315 af 1.12.2001, s. 29.

(3) EFT L 144 af 1.6.2002, s. 25.
Kommissionens forordning (EF) nr. 1425/2002

af 2. august 2002

om ændring af forordning (EF) nr. 97/95 for så vidt angår høståret 2002/03 for produktionen af kartoffelstivelse

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved forordning (EF) nr. 1666/2000(2), særlig artikel 8, stk. 5,

under henvisning til Rådets forordning (EF) nr. 1868/94 af 27. juli 1994 om en kvoteordning for produktionen af kartoffelstivelse(3), senest ændret ved forordning (EF) nr. 962/2002(4), særlig artikel 8, og

ud fra følgende betragtninger:

(1) De for høståret 2001/02 gældende beløb for den minimumspris, den betaling til producenten og den præmie til stivelsesproducerende virksomheder, der er fastsat i henholdsvis forordning (EØF) nr. 1766/92 og (EF) nr. 1868/94, anvendes uændret i høståret 2002/03.

(2) I bilag II til Kommissionens forordning (EF) nr. 97/95(5), senest ændret ved forordning (EF) nr. 2718/1999(6), er der fastsat bestemmelser om minimumsprisen, præmien til den stivelsesproducerende virksomhed og betalingen til producenten i forhold til vægten af kartoflernes stivelsesindhold og vægten under vand af 5050 g kartofler, indtil høståret 2001/02. Bilaget bør ændres, så det også gælder for høståret 2002/03, idet beløbene ikke ændres.

(3) For at sikre høstårenes kontinuitet bør de i denne forordning fastsatte foranstaltninger anvendes fra den 1. juli 2002.

(4) Forordning (EF) nr. 97/95 bør derfor ændres tilsvarende.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

I bilag II, del B, til forordning (EF) nr. 97/95 ændres "høståret 2001/02" til "høstårene 2001/02 og 2002/03".

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. juli 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. august 2002.

På Kommissionens vegne

Franz Fischler

Medlem af Kommissionen

(1) EFT L 181 af 1.7.1992, s. 21.

(2) EFT L 193 af 29.7.2000, s. 1.

(3) EFT L 197 af 30.7.1994, s. 4.

(4) EFT L 149 af 7.6.2002, s. 1.

(5) EFT L 16 af 24.1.1995, s. 3.

(6) EFT L 327 af 21.12.1999, s. 37.